NaiveNeuron/SloPal huggingface dataset:
Glváč, Martin, podpredseda NR SR (2018-11-29):
Pani poslankyňa Cigániková, upozorňujem vás druhýkrát. Žiadam vás, aby ste prestali vyrušovať. (Reakcia z pléna.) Pani poslankyňa Cigániková, opustite rokovaciu miestnosť! Prerušujem na dve minúty hodinu otázok. (Krátka prestávka.) (Po prestávke.)
Blanár, Juraj, podpredseda NR SR (2022-02-02):
S faktickou poznámkou na vystúpenie pána podpredsedu, pán poslanec Žiak.
Andreánsky, Ladislav, poslanec NR SR (2018-03-13):
Ďakujem. Vážená pani predsedajúca a vážené panie poslankyne a vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre sociálne veci. Za gestorský výbor navrhol ústavnoprávny výbor s tým, aby výbory prerokovali návrh zákona do 4. mája 2018 a gestorský výbor do 9. mája 2018. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani predsedajúca, prosím, otvorte všeobecnú rozpravu.
Sulík, Richard, predseda NR SR (2011-06-17):
Prepáčte, pán poslanec. Poprosím kolegov o kľud v miestnosti. Prosím vás, venujte pozornosť rečníkovi. Ďakujem vám pekne.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme o tomto návrhu prerokovať tento návrh zákona v druhom čítaní. (Hlasovanie.) Prítomných 131 poslancov, za 117, proti 10, zdržal sa 1 a 3 nehlasovali. Konštatujem, že sme posunuli tento návrh zákona do druhého čítania. Nech sa páči, výbory.
Dostál, Ondrej, poslanec NR SR (2021-07-23):
Ďakujem za reakcie. Padajú tu silné slová – diskriminácia, ohrozenie ľudských práv, budovanie totality, strach, apartheid. Toto nie je normálna, vecná diskusia, v ktorej by sme sa bavili o tom, že či to opatrenie je primerané, alebo nie je primerané, toto je proste vyvolávanie vášní. A vy všetci, ktorí to robíte, ponesiete zodpovednosť za to, keď tu na jeseň počas tretej vlny budú opäť masovo umierať ľudia, ktorí by umreť nemuseli, lebo keby sme mali vyššiu mieru zaočkovanosti, tak by k tomu nedošlo. Ale vy svojím úmyselným podnecovaním k tomu, aby sa ľudia neočkovali, vyvolávaním týchto antivaxerských, nezodpovedných vášní prispievate k tomu, že priebeh tretej vlny na Slovensku bude oveľa horší, ako by mohol byť, lebo máme tu nástroj. Pán poslanec Beluský hovoril o tom, že ten nástroj možno použijeme až v septembri alebo októbri. No, je to možné, však možno ho nebudeme musieť použiť vôbec, možno sa ľudia do tej miery nechajú zaočkovať, že nebude potrebné, aby sa prijímali takéto obmedzenia. Možno tá tretia vlna bude oveľa miernejšia. Ale to my nevieme. My nevieme, či to nepríde už v auguste, či už v auguste nebude potrebné prijímať tie opatrenia. A bolo by nezodpovedné, keby sme to odkladali na neurčito, lebo to môže prísť oveľa skôr. Pán poslanec Mizík, ľudí treba liečiť, ľudí treba očkovať. Už keď to dostanú, tak je neskoro a mnohým veciam sa už vtedy nedá zabrániť. Prevencia v podobe očkovania je lepším riešením, je systémovejším riešením, je riešením, ktoré môže nám pomôcť sa s týmto problémom úplne vysporiadať. (Potlesk.)
Zmajkovičová, Renáta, podpredsedníčka NR SR (2013-09-12):
Pán poslanec Brocka.
Nehézová, Jana, poslankyňa NR SR (2017-04-05):
Ďakujem pekne. Ja by som sa chcela len opýtať, či ste rátali aj s rodičmi, ktorí nevedia hospodáriť s finančnými prostriedkami. Za dva roky vyčerpajú finančné prostriedky. Žijú, samozrejme, len z rodičovského príspevku. Čo bude ten posledný rok robiť? Tí rodičia teda.
Jurinová, Erika, podpredsedníčka NR SR (2012-09-21):
Ďakujem pekne. Na vaše vystúpenie, dve faktické poznámky. Uzatváram možnosť prihlásiť sa. Nech sa páči, pán poslanec Mihál.
Bugár, Béla, podpredseda NR SR (2017-03-23):
Pán poslanec Mizík.
Laššáková, Jana, podpredsedníčka NR SR (2012-06-20):
Pani poslankyňa Tomanová, nech sa páči.
Gaži, Peter, poslanec NR SR (2013-02-05):
Pán predseda, v rozprave nevystúpil žiaden poslanec. Prosím, pán predseda, aby ste dali hlasovať o tom, že Národná rada v súlade s § 73 ods. 3 písm. c) zákona o rokovacom poriadku predložený vládny návrh zákona prerokuje v druhom čítaní.
Remišová, Veronika, poslankyňa NR SR (2018-10-24):
Týmto hlasovaním pán minister si robí šašov nielen teda z nás, z opozície, ale aj z celej odbornej verejnosti a z ľudí. My tu pol roka, ak nie rok diskutujeme o nejakom vládnom, o vládnom návrhu zákona, ktorý ide v nejakom rámci. Pozývate nás na rokovania, vyzývate nás, aby sme rokovali, my pripravujeme komplexnú novelu, komplexné pripomienky k vášmu návrhu, pripravujeme spoločný pozmeňovák, chodíme k vám na rokovania, celá odborná verejnosť sa zaoberá vaším návrhom a na poslednú chvíľu (reakcia z pléna), na poslednú chvíľu... (Prerušenie vystúpenia predsedajúcou.)
Ľ. Vážny, minister dopravy, pôšt a telekomunikácií SR: (2008-09-10):
Vláda Slovenskej republiky návrh zákona prerokovala 20. augusta 2008 a prijala k nemu uznesenie č. 540. Cieľom návrhu zákona je z dôvodu zavedenia meny euro v Slovenskej republike a začlenenia Slovenskej republiky do eurozóny novelizovať niektoré zákony v pôsobnosti rezortu Ministerstva dopravy, pôšt a telekomunikácií Slovenskej republiky. Predložený návrh zákona obsahuje novely šiestich zákonov. Z uvedených zákonov sa vypúšťajú formulácie upravujúce ekvivalenty slovenských korún a eur. Novela zákona č. 25/2001 Z. z. obsahuje prepočty pokút, ktoré sú ustanovené pevnými sumami v slovenskej mene na menu euro. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb ani na životné prostredie. Dovoľujem si požiadať vás o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem za pozornosť.
Blaha, Ľuboš, podpredseda NR SR (2024-02-23):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Áno, nech sa páči, stručne.
Viskupič, Marián, poslanec NR SR (2022-05-20):
Ďakujem za slovo, pán predsedajúci. Vážený pán minister, vážený pán premiér a milá kolegynka, kolegovia, už by sa dalo menovať ozaj asi úplne každého, je nás tu pár. (Reakcia z pléna.) No, každopádne nechcem zdržovať, posledných pár slov asi ku dnešku. Myslím, že som jediný v rozprave. Áno, rokujeme teda o špeciálnej dani z ruskej ropy, a veľmi jednoducho, okej, áno, ruská ropa, tak ako pán minister povedal, má určitý diskont, a teda má z nej Slovnaft určitý vyšší zisk, ako by bolo bežné. Áno, pripusťme to, je to tak, okej. No, a teraz ten návrh je, že Slovnaft má teda ten zisk vyšší, dobre. A teraz ale pozrime sa na štát, hej. Štát tým, že je cena benzínu, nafty vyššia, tak aj tá porcia DPH je vyššia, takže aj štát má v podstate z tohto celého, ja by som povedal, že rovnako nenáležitú výhodu ako rafinéria, pretože vlastne kvôli vojne je tá cena vyššia a jednoducho štát má na tom skutočne vyššie príjmy. V podstate sa dá povedať inak, že príjmy zo spotrebnej dane a z DPH za motorové palivá je asi na dvojnásobnej úrovni oproti stavu pred dvoma rokmi. No, čiže ja hovorím, že a štát by sa rovnako mal vzdať takéhoto zisku, ktorý mu padol do lona, pretože, a o tom tu rozprávame dva dni, máme tu teda infláciu, zhodou okolností zrovna tie palivá sú neviem či aj nie úplne najvyššou komoditou, ktorá narástla úplne viacej, najviac zo všetkých, a teda je výraznou súčasťou, ktorá spôsobuje infláciu. No, a preto si myslím, že najlepšie by bolo, ak by beneficientom toho, vlastne tej dane, ktorou sme teda znížili zisk Slovnaftu nebol štát, pretože ten už tiež má toho navyše, ale urobme toho beneficienta občana, aby profitoval ten, kto je na začiatku, ten, kto vlastne platí tie výrazne vyššie ceny palív ako v minulosti. A takto by to bolo v podstate spravodlivé. Aj takto vieme pomôcť. Nebude to to obligátne, čo tu padá dva dni, že nebudú to len rodiny, takto vieme pomôcť skutočne každému. Každému, kto je motorista, čo je veľká väčšina národa. Takže ten návrh je, aby sme, aby sme znížili DPH z palív, a takto vlastne umožnili občanom, aby skutočne platili nižšie ceny. Čiže tú myšlienku pána ministra posuňme do tej roviny, aby z toho mali niečo občania tohto štátu, aby sme im dali, samozrejme, dočasne po dobu rovnakú ako bude táto mimoriadna daň na ruskú ropu, aby sme im dali takúto výhodu. Takže v tomto zmysle budeme, budeme ešte hľadať cestu dohody, aby sa takéto niečo stalo. Čiže v súlade s tým, že pre SaS je zvyšovanie daní červenou čiarou, vieme si to predstaviť vtedy, ak sa jedna daň zvýši, prípadne vznikne nová, vznikla nová, ale aby sa rovnaký výnos použil na zníženie inej dane. Jasným beneficientom sú občania. Ja si myslím, že je to jasná pomoc v tejto situácii, kedy teda inflácia je vážne veľká. A zároveň by to trošku mohlo pomôcť aj v tom, že keďže tie palivá sú aj výraznou časťou spotrebného koša s výrazným nárastom, takže mohlo by to pôsobiť aj trošku proti inflačne, malo by to taký trošku tlmivý efekt na zvyšovanie inflácie. Toľko. Ja všetkým kolegynkám a kolegom želám pekný zvyšok dňa a pekný víkend. Ďakujem pekne, skončil som.
P. Hrušovský, predseda NR SR: (2003-11-11):
B. Hanzel, poslanec: Ďakujem pekne, ale pán Mikuš mal ešte jednu minútu, pán predseda. Hovoril len minútu.
Matečná, Gabriela, ministerka pôdohospodárstva a rozvoja vidieka SR (2016-10-11):
Tak posnažím sa. Vážené panie poslankyne, páni poslanci, vláda Slovenskej republiky predkladá iniciatívny návrh novely zákona na základe plnenia úlohy B2 uznesenia vlády Slovenskej republiky č. 367 z 31. 8. 2016. Cieľom predloženého návrhu zákona je predovšetkým ustanovenie možnosti použitia potravín po uplynutí dátumu minimálnej trvanlivosti v rámci úsilia o znižovanie plytvania potravinami. V návrhu zákona sú stanovené podmienky, za akých je možné potraviny po dobe minimálnej trvanlivosti darovať charitatívnym organizáciám tak, aby bola zachovaná ich bezpečnosť a spotrebiteľ bol chránený. Novela zákona tiež myslí na to, aby tieto potraviny boli poskytované skutočne bezodplatne. Návrhom zákona sa ďalej rozširuje ochrana zdravia spotrebiteľa tým, že ukladá subjektom vykonávajúcim analýzu potravín povinnosť nahlásiť Štátnej veterinárnej a potravinovej správe Slovenskej republiky zistenie, že analyzovaná potravina je zdraviu škodlivá. Ministerstvo pôdohospodárstva a rozvoja vidieka vychádza v ústrety v tomto zákone malým domácim výrobcom potravín a umožňuje im neoznačovať výživové hodnoty na produktoch predávaných priamo konečnému spotrebiteľovi. Taktiež touto navrhovanou úpravou sa nahrádza povinnosť nahlásenia priechodu dodávky niektorých druhov potravín bežnou trhovou kontrolou v zmysle princípu voľného pohybu tovaru a dovoze potravín z tretích krajín. V nadväznosti na odôvodnené stanovisko Európskej komisie o nesúlade s čl. 34 Zmluvy o fungovaní Európskej únie sa vypúšťa § 12a upravujúci požiadavku na prevádzkovateľov na zverejňovanie percentuálneho podielu z obratu predaja potravín vyrobených na Slovensku. Taktiež dopĺňa sa zákon č. 39/2007 Z. z. o veterinárnej starostlivosti v znení neskorších predpisov, nakoľko aplikačná prax ukázala potrebu jednoznačnejších identifikačných údajov o právnických osobách, fyzických osobách v centrálnom registri hospodárskych zvierat, nakoľko v súčasnom stave dochádza pri poskytovaní dotácií k neoprávnenému žiadaniu dotácií. Predložený návrh zákona predpokladá pozitívny vplyv na podnikateľské prostredie, informatizáciu spoločnosti, sociálne prostredie a rozpočet verejnej správy a nebude mať vplyv na služby verejnej správy pre občana ani na životné prostredie, tak ako je uvedené v doložke vplyvov. Návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami, ktorými je Slovenská republika viazaná, ako aj s právne záväznými aktami Európskej únie. Vážený pán predsedajúci, vážené poslankyne, vážení páni poslanci, vzhľadom na vyššie uvedené dovoľujem si vás požiadať o prerokovanie návrhu a jeho posunutie do druhého čítania. Ďakujem pekne za pozornosť.
Grendel, Gábor, podpredseda NR SR (2022-02-03):
S reakciou na faktické poznámky pán poslanec Šefčík.
Hrnčiar, Andrej, podpredseda NR SR (2017-04-04):
Pán poslanec Madej.
Hrnčiar, Andrej, podpredseda NR SR (2019-05-09):
Takže, pán minister, reakcia na faktické poznámky.
Marosz, Ján, poslanec NR SR (2017-05-19):
Ďakujem za slovo, pán predseda. Vo všeobecnej rozprave vystúpili štyria poslanci a nebol podaný žiadny návrh. Preto prosím, aby ste dali hlasovať o tom, že Národná rada prerokuje návrh zákona v druhom čítaní.
Šefčík, Marek, poslanec NR SR (2023-06-22):
Odôvodnenie som už prečítal. Prečítam pozmeňujúci návrh a ten druhý môžem ešte odôvodňovať a potom prečítať?
Šimečka, Michal, podpredseda NR SR (2024-06-19):
Pán poslanec Mikulec, nech sa páči.
Bugár, Béla, podpredseda NR SR (2016-09-12):
Pani spravodajkyňa, chcete zaujať? Nie. Ďakujem pekne. Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov, v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami. Vládny návrh zákona máte v tlači 155. Pán minister životného prostredia, nech sa páči, máte slovo a môžte odôvodniť návrh. [Rokovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov , tlač 155.]
Burian, Jozef, poslanec NR SR (2016-11-30):
Áno, vzhľadom k tomu, že pozmeňovacie návrhy nebolo dodržané 48 hodín.
Jurinová, Erika, podpredsedníčka NR SR (2013-02-12):
S reakciou na faktické poznámky pán poslanec Brocka.
Mizík, Stanislav, poslanec NR SR (2020-04-22):
Ďakujem za slovo. Pán Laurenčík, orientácia na NATO a Európsku úniu. No, no. Jeden z vašich predrečníkov povedal myšlienku, že Únii trvá aj mesiac pri zložitejších situáciách na zorganizovanie sa a rozhodovanie. V prípade tejto krízy zlyhala úplne, bezprecedentne, úplne. Nevolení funkcionári v tomto babylonskom kolose neboli schopní zareagovať nijako. Každý štát ťahá sám za seba svojou pílkou. Príklad? Nemecko. Zadržiavanie kontajnerov so zdravotníckymi potrebami. Bolo to fér? Bola to európska spolupráca? V prípade takýchto kríz je potrebné konať ihneď. A taký príklad, v Taliansku sa masovo pália zástavy Európskej únie. No prečo asi? (Reakcia z pléna.) Áno, sa môžte smiať, ale to je pravda. Vešajú sa zástavy Európskej únie v mnohých mestách. Ďakujem za slovo.
Laurenčík, Milan, podpredseda NR SR (2021-05-07):
S faktickou poznámkou by chcela vystúpiť aj naša dnešná oslávenkyňa pani kolegyňa poslankyňa Romana Tabák, ktorej teraz aj gratulujem oficiálne, tak teda verejne k jej narodeninám. Prosím, dajte jej slovo.
Pellegrini, Peter, predseda NR SR (2015-01-27):
Ďakujem pekne. S reakciou pán poslanec? Nie, ďakujem. Ďalší v rozprave vystúpi pán poslanec Kuffa. Nech sa páči.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 146 poslancov, za 92, proti 28, zdržalo sa 26 poslancov. Konštatujem, že sme v treťom čítaní . Otváram rozpravu v rámci tretieho čítania. Nikto sa do nej nehlási, vyhlasujem ju za skončenú. Nech sa páči.
Martvoň, Anton, poslanec NR SR (2014-11-08):
Ďakujem pekne. Pán poslanec Hlina, budem reagovať na vaše vystúpenie. Začali ste tou fotkou. Viete, tá fotka znamená, že v tej budove sídli nejaká firma, ktorá sa venuje zakladaniu firiem a poskytovaniu tzv. virtuálnych kancelárií. Zvykne sa to nazývať company house, môžte sa vášho asistenta spýtať. Príkladom: vedľa Národnej rady taký obdobný company house máte na Palisádach 33, kde sú stovky firiem. Čiže tam neznamená, že tam sedí nejaký domorodec, ktorý hľadá nejaké verejné obstarávania na Slovensku. Jednoducho je tam založená firma, stovky firiem, a mnoho zo Slovenska, predpokladám, lebo podľa toho, čo som zisťoval na internete, na Belize je možno, dve alebo tri spoločnosti sú, čo sa venujú zakladaniu takýchto eseročiek alebo takýchto firiem, podobne ako je to tu v Bratislave, kde sú asi tri, ktoré ponúkajú takéto virtuálne kancelárie. A takýmto spôsobom jednoducho niekto si založí firmu na Belize, sedí tu na Slovensku, napríklad v Košiciach, a vôbec nemusí mať nič spoločné so zdravotníctvom. To je to, ako kolega Brixi v predchádzajúcej faktickej poukázal na to, že tú predmetnú firmu, na ktorú poukázal pán Lipšic, jednoducho vlastní niekto, čo so zdravotníctvom nič nemá spoločné. A znova to súvisí s tým, čo povedal aj pán Susko, že to CT dodala slovenská alebo česká firma, a nie nejaká firma na Belize. Čiže, pán Hlina, dovoľujem si vás upozorniť na to, že mali by ste sa taktiež pánovi Paškovi ospravedlniť aj s pánom Lipšicom, a keď nie, je to potom na vás, aby ste si za to právne zodpovedali.
Grendel, Gábor, poslanec NR SR (2018-10-16):
Ďakujem za slovo, pán predseda. Žiadam Národnú radu Slovenskej republiky prijať uznesenie, ktorým zaviaže predsedu Národnej rady zaradiť do programu 35. schôdze Národnej rady Bezpečnostnú a obrannú stratégiu Slovenskej republiky, ktoré vláda už schválila a ktoré boli naposledy aktualizované v roku 2005.
Blaha, Ľuboš, podpredseda NR SR (2024-01-19):
Pán poslanec Michal Šipoš, nech sa páči.
Mazurek, Milan, poslanec NR SR (2020-09-17):
Pán poslanec Blanár, ja aj keď mám úplne iný názor na toto pôsobenie amerických špecialistov na Slovensku, tak musím oceniť to, že ste v podstate (povedané s pobavením) povedali týmto dvom mužom tam pri tom pultíku pravdu, pretože ja som aj vo svojom vystúpení úplne nedbal na to, čo mi tam celý čas hovorili a vôbec som sa nenechal nimi vyprovokovať, to nebol ani môj úmysel. Ja som si šiel úplne pokojným tónom povedať svoje vlastné argumenty a to musia uznať aj oni. Ono je pravda, že pán minister Naď sa nevie ovládať, že sa správa arogantne, vyskakuje, jednoducho nevie sa pokojne sústrediť a zvládať kritiku od opozičných poslancov a skutočne to niekedy príde mi to až detinské. Ale pán Krúpa, to je ešte pán Naď na druhú, pretože tento už dáva doslova až do vulgárnosti tie svoje primitívne poznámky, ktoré hovorí. A naozaj potom to dehonestuje a zhadzuje úroveň celej tejto debaty a presne takto to v tejto chvíli bolo. Čiže ono ostáva už len dúfať, aj keď to je taká slepá viera v niečo, čo pravdepodobne nenastane, že títo dvaja si uvedomia, že by sa mohli správať ako dospelí muži a nie ako malé deti sa tu na pieskovisku ohadzovať formičkami a byť trošku slušnejší a pokojnejšie reagovať. Aj keď vecne nesúhlasia s argumentmi niekoho, kto ich tam prišiel kritizovať, nemusia ho urážať a vyskakovať na tej stoličke, ako keby sedeli na kaktuse.
Š. Rusnák, poslanec: (2002-02-08):
Navrhovaná právna úprava je v súlade s Ústavou Slovenskej republiky ako aj s medzinárodnými zmluvami, ktorými je Slovenská republika viazaná. Zo stanoviska Ministerstva financií Slovenskej republiky vyplýva, že zvýšenie príspevku zvyšuje obligatórne výdavky rozpočtových organizácií. Ak by rozpočtové organizácie rozhodli o príspevku na hornej hranici, požiadavky na zvýšenie štátneho rozpočtu by sa znásobili. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 rokovacieho poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) na tom, že návrh zákona prerokuje v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady v súlade s rozhodnutím predsedu Národnej rady Slovenskej republiky č. 1429 z 8.januára tohoto roku prideliť návrh poslanca Národnej rady Slovenskej republiky Mariana Mesiarika na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov a ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov, tlač 1303, na prerokovanie týmto výborom: ústavnoprávnemu výboru, ďalej výboru pre sociálne veci a bývanie a výboru pre financie, rozpočet a menu. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, prerokovali ho v súlade s rozhodnutím predsedu Národnej rady Slovenskej republiky v lehote do 8.marca tohto roku a gestorský výbor v lehote do 11. marca. To je všetko. Ďakujem, vážený pán predsedajúci, prosím, otvorte rozpravu k tomuto bodu.
M. Číž, podpredseda NR SR: (2006-10-17):
Slovo má pani Mušková s reakciou.
P. Paška, predseda NR SR: (2008-06-17):
(Hlasovanie.) 140 prítomných, 77 bolo za, 37 proti, 25 sa zdržalo, 1 nehlasoval. Návrh zákona sme postúpili do druhého čítania. Ďalej.
Pellegrini, Peter, predseda NR SR (2015-09-23):
Ďakujem pekne. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne a vyhlasujem rozpravu za skončenú. Pýtam sa, pán navrhovateľ, či chcete zaujať záverečné slovo. Nie. Pani spravodajkyňa? Nie. Prerušujem rokovanie o tomto bode programu. Pán minister, teraz vás poprosím, aby ste uviedli zákon pod tlačou 1701, ktorým je vládny návrh zákona, ktorým sa mení a dopĺňa zákon č. 313/2009 Z. z. o vinohradníctve a vinárstve v znení neskorších predpisov . Ďakujem.
Hrušovský, Pavol, podpredseda NR SR (2011-02-01):
Panie poslankyne, páni poslanci, hlasujeme o pripomienke pána prezidenta k § 151 u). (Hlasovanie.) 145 prítomných, 67 za návrh, 75 proti, 3 sa zdržali. Konštatujem, že sme návrh neschválili. Ďalší návrh.
Pčolinský, Peter, podpredseda NR SR (2022-11-09):
Ďakujem. Dávam slovo členovi ústavnoprávneho výboru poslancovi Lukášovi Kyselicovi, aby informoval Národnú radu o výsledku prerokovania návrhu vlády vo výbore.
Draxler, Juraj, minister školstva, vedy, výskumu a športu SR (2015-05-21):
Ďakujem. Ide o dokument stratégiu RIS3 a akčný plán k RIS trojke, ktorý od nás vyžadovala Európska únia na to, aby sme mohli čerpať štrukturálne prostriedky. Tá požiadavka zo strany Európskej únie je, aby sme mali takúto stratégiu, ktorá pomáha hospodárskemu rastu cez rozvoj inovácií. To neznamená, že či už vláda alebo konkrétne ministerstvo školstva prehliada napríklad kvalitný základný výskum. Tým základným nástrojom v tejto oblasti je ale grantový systém. Máme vytvorenú agentúru APVV, cez ktorú by mali prúdiť prostriedky aj na kvalitný základný výskum. Naším záujmom je naďalej podporovať prácu tejto agentúry, prípadne ju posilniť do budúcna tak, aby sa zastabilizovala finančne. Určitý problém bol v predchádzajúcich obdobiach v tom, že agentúra nemala dostatočné prostriedky na to, aby pravidelne zverejňovala výzvy. To znamená, že samotné riešiteľské tímy potom nevedeli pracovať tak, aby naozaj ich práca bola kontinuálna a nadväzná od jednej úlohy k druhej. To sa snažíme teraz riešiť. Ešte raz zdôrazňujem, že naším záujmom je, aby sme mali grantový systém, ktorý zastabilizuje prostredie, ktorý pravidelne bude dodávať prostrediu na výskum prostriedky, ktoré potrebuje. Zároveň pripravujeme koncepčné materiály, ktoré majú slúžiť ako podklad na to, aby do budúcna váha súťažného financovania, čo je teda úlohou grantového systému, vzrástla. Je to potrebné preto, aby sme naozaj dávali finančné prostriedky tam, kde je kvalitný výskum, a to zabezpečíme práve cez grantový systém. Samozrejme, budú musieť prebiehať diskusie aj v akademickom prostredí ohľadom ďalšieho nastavovania tohto grantového systému, aby sme si boli istí, že máme konsenzus ohľadom toho, ako má vlastne grantový systém fungovať. A ešte na koniec, v žiadnom prípade, samozrejme, nechceme upierať podporu kvalitnému výskumu v oblasti spoločenských vied. Naopak, ten sa budeme snažiť potom podporovať napríklad aj cez rozvojové projekty, teda ešte mimo grantového systému, jednoducho, ak je štátna požiadavka napríklad na kvalitný spoločenskovedný výskum, tak tento výskum zafinancujeme. Ďakujem, skončil som.
P. Paška, predseda NR SR: (2006-12-15):
O ospravedlnenie svojej neúčasti na dnešnom rokovacom dni písomne požiadali títo poslanci: pán Mečiar, Lukša, Mikuš, Novotný, Líška, Obrimčák, Matejička, Dubravay, Podmanický, Faič, Pavlis, Ďuračka a pani poslankyňa Mušková. Včera sme vykonali opakovanú voľbu kandidáta na sudcu Ústavného súdu a predsedu Správnej rady Ústavu pamäti národa a členov Rady pre vysielanie a retransmisiu. Poprosím teraz poverenú overovateľku pani poslankyňu Moniku Smolkovú, aby oznámila výsledky volieb. (Rokovanie o návrhu na voľbu kandidáta na sudcu Ústavného súdu Slovenskej republiky , tlač 131, o návrhu na voľbu predsedu Správnej rady Ústavu pamäti národa , tlač 132, o návrhu na voľbu členov Rady pre vysielanie a retransmisiu , tlač 127.)
Blanár, Juraj, poslanec NR SR (2013-10-24):
Vážený pán poslanec, vaše vystúpenie malo taký vyvážený charakter, môžem to tak konštatovať a poviem aj prečo, ale predsa len na úvod mi dovoľte, aby som povedal, že ste mali taký, takú časť toho vystúpenia, ktorá sa javila, ako keby ste prišli prvýkrát do tohto parlamentu, ako keby ste v živote nikdy nepodporovali nejakú vládnu koalíciu, ktorá tu sedela, ktorá mala možnosť bez akýchkoľvek problémov všetky tieto veci, o ktorých hovoríte, presadiť. A teraz poďme k tej vyváženej časti, pretože naozaj tento návrh je takou možnosťou, ako s týmto problémom, ktorý tu máme, sa vysporiadať a naozaj urobiť v tom poriadok tak, aby sme motivovali aj tých, ktorí dostávajú naozaj veľmi nízke mzdy, a možno tých, ktorí ich dostávajú vďaka iným benefitom a sú na úrovni ako tých, čo pracujú, aby sme nejakým spôsobom zapojili do zodpovednosti. A o to vlastne ide, myslím si, že ide tu o zodpovednosť, ktorú budú musieť prejaviť aj tí, čo poberajú tieto dávky v sociálnej núdzi. No a už teraz je diskusia, ako to bude. Ja si rád pozriem ten váš pozmeňujúci návrh, pretože to rozšírenie tých možností je naozaj veľmi zaujímavé, ale je potrebné ho ošetriť, a preto rád sa pozriem na ten pozmeňujúci návrh. A chcem aj povedať k starostom, ja som, naopak, mal stretnutia so starostami, ktorí to vítajú a povedali, že majú tam ešte nejaké problémy, ktoré chcú vyladiť, a myslím si, že tie sa budú aj vylaďovať, ale naozaj to vítajú. A myslím si, že na tomto sa zhodneme a v tomto je tento návrh, ktorý predkladá pán minister, naozaj dobrý a som presvedčený, že je pripravený aj diskutovať o dobrých návrhoch, ktoré vzídu z diskusie, pretože je to naša spoločná vec.
P. Paška, predseda NR SR: (2009-12-02):
(Hlasovanie.) 138 prítomných, 111 za, 27 sa zdržalo. Tieto body sme schválili.
Pellegrini, Peter, predseda NR SR (2024-02-23):
Ďakujem pekne. Dávam teraz slovo poverenému členovi výboru pre financie a rozpočet poslancovi Danielovi Karasovi, aby informoval Národnú radu o výsledkoch prerokovania materiálu vo výbore. Nech sa páči, pán poslanec.
Kyselica, Lukáš, poslanec NR SR (2021-10-20):
Pán predseda, keďže sme hlasovali o bode zo spoločnej správy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
P. Paška, predseda NR SR: (2008-07-02):
(Hlasovanie.) 137 prítomných, 58 za, 62 proti, 17 sa zdržalo. Tento návrh sme neprijali.
Suja, Miroslav, poslanec NR SR (2021-06-24):
Ďakujem, ďakujem za slovo, pán predseda. Pán poslanec Šefčík, vy ste povedal jednu dobrú vetu: „Poďme zachraňovať deti.“ Tak poďme! Ale potom sa musíte prestať držať koaličnej zmluvy, musíte začať rokovať aj s opozíciou, keď dávate nejaké návrhy. A keď sú dobré, tak sa musí, musí sa s nimi rozprávať a zahlasovať za ne, lebo výhovorka, že vy ste rozprával v rámci vlastného klubu, aj keď sú tam rôzne názorové prúdy, a potom útočíte na nás, to ja môžem teraz tiež brať len ako výhovorku. A neberte to v zlom, ale tak to vyznelo. Takže ja by som bol za to, aby sme išli zachraňovať deti, ale potom sa nepozerajme na nejakú koaličnú zmluvu, ale pozerajme sa na to, že čo chceme a aký je náš cieľ. A keď už sa pozeráte na tú, na, že ste rokovali s vaším vlastným klubom, a hovoríte tu o jeden hlas, tak ja sám neviem. Ako hlasoval Drdul? Povedzte mi, pán poslanec, ak si dobre pamätám. A ako zahlasoval Zajačik? Alebo vaši koaliční partneri? Ako zahlasoval v prvom kole podpredseda parlamentu a ako zahlasoval? V druhom sa zdržal. Aj kvôli tomu to neprešlo. Takže, pán poslanec Šefčík, viete, je teraz najľahšie prísť a povedať: „Je to vaša vina.“ Nie, nie je to naša vina. Ja si myslím, že tam uviazla komunikácia. Možno, keby ste bol prišiel a povedal a vysvetlil zákon, ale a to bolo tiež, ako povedal kolega, o pomoci ženám, pani Záborskej, možno by to bolo o niečom inom. Ale to bola tá hrdosť: „Čo? My nebudeme rozprávať sa s sa opozíciou. Nie. Koaličná zmluva nám to neumožňuje, tak keď neprejde zákon, neprejde.“ A toto je ten rozdiel medzi vami a nami. Ja nemám problém s hociktorým s vás si sadnúť a každý dobrý zákon podporiť, keď prídete za mnou. Niektorí prídu. Nie sú takí hrdí. Aj ja, keď chcem niečo podporiť a viem, že je to dobré, tak prídem za vami. A keď to podporíte, podporíte, a keď nie, nie. Je mi to jedno. Ale ide všetko o tej komunikácii, o komunikácii. Ja viem, aký ste tu bol stratený ako spravodajca, keď sa to hlasovanie neprešlo. Nevedel ste čo kde ako. Aj mi vás bolo ľúto a boli ste na začiatok začiatočník, nevedel ste, čo ďalej robiť. Ale to je presne o tom. Na začiatku ste boli hrdí, žiadna komunikácia. Mysleli ste, že to prejde, ale to nie je to tom, o komunikácii je to všetko, o komunikácii.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných120, za 90, proti nikto, zdržalo sa 29, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej budeme hlasovať o pridelení návrhu výborom a určení lehôt, nech sa páči.
Blanár, Juraj, podpredseda NR SR (2021-06-18):
Ďakujem, pán minister. Môžete zaujať miesto pre predkladateľa. Teraz dávam slovo spoločnej spravodajkyni z výboru pre verejnú správu a regionálny rozvoj pani poslankyni Zite Pleštinskej, aby informovala Národnú radu o výsledku rokovania výborov o tomto návrhu zákona a aby odôvodnila tento návrh a stanovisko gestorského výboru. Nech sa páči, pani poslankyňa, máte slovo.
S. Janiš, poslanec: (2004-10-27):
V stručnosti sa vyjadrím k pozmeňujúcemu návrhu alebo jednému z bodov pozmeňujúceho návrhu, k bodu 3 pána kolegu Vážneho. Bod 1 a 2 pozmeňujúceho návrhu, s tým osobne nemám problém. Ale bod 3 pozmeňujúceho návrhu hovorí o otvorenej diskriminácii vznikajúcej akciovej spoločnosti, diaľničnej akciovej spoločnosti preto, lebo i dnes na základe zákona o štátnej pomoci môže každá spoločnosť v tejto republike žiadať o štátnu pomoc a keď vyhovie kritériám zákona o štátnej pomoci, tak môže aj túto štátnu pomoc dostať. Tento pozmeňujúci návrh vylučuje v § 12 Diaľničnú spoločnosť z možnosti, aby jej štát mohol poskytnúť štátnu pomoc. Pán predkladateľ tohto pozmeňujúceho návrhu týmto návrhom chcel riešiť nemožnosť poskytnúť štátom záruku za prípadné úvery, ktoré si táto Diaľničná spoločnosť môže brať. Avšak týmto návrhom si protirečí s § 8 navrhovaného zákona, ktorý nikto nemení. A v § 8 je zakotvené, že príjmami Diaľničnej spoločnosti môže byť aj štátna pomoc v zmysle zákona o štátnej pomoci. V § 12 vložením nového odstavca túto možnosť popiera. Vzhľadom na to, že hospodársky výbor neprijal spoločnú správu, je tu podávaná informácia, vzhľadom na to, že pán spoločný spravodajca predložil určitý spôsob hlasovania, dovolím si, mimo toho, čo pán spoločný spravodajca predložil, vyňať na osobitné hlasovanie bod 4. Informácie hospodárskeho výboru a to z toho dôvodu, že bod 3 a 4 tejto informácie si vzájomne odporujú a podľa môjho názoru bod 4 pragmatickejšie, lepšie a účinnejšie rieši problematiku ako bod 4 tejto informácie. Na záver by som chcel podotknúť, že diaľnice sa stali dnes fenoménom tak pre opozíciu aj pre koalíciu a bez tejto tepny hospodárstva, bez podpory výstavby a prevádzkovania diaľnic nemôžeme hovoriť o aktívnej pomoci regiónom, ktorých dnes trápi a morí nezamestnanosť, ktorých trápi nedostatok investícií. Skúsme podporiť toto navrhované riešenie, ktoré dáva možnosť presunúť investičný kapitál aj smerom na východ, a tak trošku zabrániť a pomôcť ľuďom, ktorí žijú aj ďalej od Bratislavy, aby sa oni nemuseli presúvať za prácou smerom na západ, ale aby investičný kapitál prišiel za nimi smerom na východ. Ďakujem vám.
B. Bugár, podpredseda NR SR: (2003-02-26):
Pred hlasovaním chcem ešte upozorniť ctenú snemovňu, že podľa čl. 84 ods. 3 Ústavy Slovenskej republiky na vyslovenie súhlasu s medzinárodnou zmluvou podľa čl. 7 ods. 3 a 4 ústavy je potrebný súhlas nadpolovičnej väčšiny všetkých poslancov. Takže chcem vás upozorniť, že ak chceme, aby teda súhlas Národná rada s touto zmluvou vyslovila, to znamená, že minimálne 76 poslancov musí hlasovať za. Takže budeme hlasovať o návrhu uznesenia, ktorým Národná rada Slovenskej republiky vyslovuje súhlas s Protokolom upravujúcim obchodné aspekty Európskej dohody o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej, berúc do úvahy výsledky rokovaní medzi zmluvnými stranami o nových vzájomných poľnohospodárskych obchodných výhodách. Nech sa páči, prezentujme sa a hlasujme. (Hlasovanie.) Prítomných 114 poslancov, za návrh hlasovalo 86, proti 3, zdržalo sa hlasovania 25. Konštatujem, že sme navrhované uznesenie schválili. Pani spravodajkyňa, ďakujem pekne. vládnemu návrhu zákona o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 157), ktorý sme pred chvíľočkou prerokovali. Pán spravodajca, nech sa páči, môžeme pristúpiť k hlasovaniam. A. Hajduk, poslanec: Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Sulík, Richard, predseda NR SR (2010-12-09):
Na faktické poznámky reaguje pán poslanec Rafaj.
P. Hrušovský, predseda NR SR: (2003-04-24):
M. Demeterová, poslankyňa: Pán poslanec, som veľmi rada, že citujete práve verše Milana Rúfusa. Bol to práve Milan Rúfus, ktorý sa stal 25. marca 2000 hlavným garantom prijatia Deklarácie práv počatého dieťaťa. A práve Milan Rúfus bol ten, kto inicioval túto aktivitu, a navrhol aj tejto poslaneckej snemovni, aby sa 25. marec stal dňom počatého dieťaťa. (Potlesk.)
Paška, Pavol, predseda NR SR (2013-09-24):
Páni poslanci...
D. Švantner, poslanec: (2002-03-19):
I. Presperín, podpredseda NR SR: Ďakujem overovateľovi poslancovi Dušanovi Švantnerovi za oznámenie výsledku tajného hlasovania. Na základe oznámenia výsledkov tajného hlasovania vyhlasujem, že Národná rada Slovenskej republiky zvolila za verejného ochrancu práv pána docenta Pavla Kandráča, kandidáta vied. Dovoľte mi, aby som mu v mene poslancov Národnej rady Slovenskej republiky pogratuloval a poprial veľa úspechov v jeho činnosti. (Potlesk.) Podľa § 5 zákona č. 564/2001 Z. z. o verejnom ochrancovi práv jeho päťročné funkčné obdobie začína plynúť dňom zloženia sľubu. Páni poslanci, panie poslankyne, o slovo požiadal pán poslanec Kandráč. Nech sa páči, pán poslanec. P. Kandráč, poslanec: Vážený pán predsedajúci, vážené panie poslankyne, vážení páni poslanci. Dovoľte mi, aby som v súvislosti s prebehnutou voľbou verejného ochrancu práv sa tejto ctenej snemovni poďakoval, že mi túto dôveru prejavila. Budem sa snažiť, aby som túto funkciu vykonával tak, ako mi káže svedomie, ako mi kážu právne predpisy, ako mi káže ústava. Čo by som chcel v tejto funkcii docieliť? Veľmi krátko. Chcel by som docieliť, že by sa obnovila úcta k právu a že by úctu mala aj spravodlivosť, aby sa spravodlivosť realizovala. Uvedomujem si, čo znamená vykonávať túto funkciu. Uvedomujem si, aké to bude ťažké, ale môžem vás ubezpečiť, že budem podľa svojho svedomia sa snažiť tak, aby ste boli spokojní s tým, že ste mi prejavili dôveru. Veľmi pekne vám ešte raz ďakujem. (Potlesk.) I. Presperín, podpredseda NR SR: Ďakujem, pán poslanec. Vážení páni poslanci, vážené panie poslankyne, v rokovaní budeme pokračovať v zmysle dohody všetkých poslaneckých klubov druhým čítaním o vládnom návrh zákona o prevencii závažných priemyselných havárií a o doplnení niektorých zákonov. Vládny návrh zákona ste dostali pred prvým čítaním ako tlač 1269 a spoločnú správu výborov schválenú gestorským výborom máte ako tlač 1269a. Vládny návrh zákona odôvodní minister životného prostredia Slovenskej republiky László Miklós, ktorého prosím, aby sa ujal slova. Poprosím vás páni poslanci, aby ste zachovali pokoj a venovali pozornosť vystúpeniu pána ministra Miklósa. Nech sa páči, pán minister, máte slovo.
Sulík, Richard, predseda NR SR (2011-05-19):
Prosím, hlasujte teraz o postúpení zákona do druhého čítania. (Hlasovanie.) Z prítomných 143 poslancov hlasovalo za 79, proti 57, zdržalo sa 6, nehlasoval 1. Národná rada sa uzniesla, že tento návrh zákona prerokuje v druhom čítaní. Nech sa páči.
Jarjabek, Dušan, poslanec NR SR (2011-09-14):
Ďakujem veľmi pekne za slovo. Pán minister, keď ste hovorili o urážkach predsedu Fica, no mám taký pocit, že pán predseda Fico ničím neurazil pani premiérku Radičovú. Ak niekoho urazil, tak urazil možno v tejto chvíli nevedome post premiéra preto, lebo pani Radičová premiérkou nie je. A vy to veľmi dobre viete, že je v podstate vaším hovorcom.
A ja sa skutočne prikláňam veľmi k tomu a pokračujem v tom, na čo narazil aj kolega Maďarič. Pán minister Dzurinda, povedzte už konečne pravdu. Kto potrebuje, aby pani Radičová stratila preferencie viac ako vy? Kto? Povedzte kto? Potrebujete ďaleko viacej, aby pani Radičová stratila pozície vo vašej strane, ktoré má, preto, aby vy ste tie preferencie možno získali. Taká je pravda a celý rok o tom hovoríme. Veď začali sme tým, že pani Radičová, že toto je vláda pani Radičovej pod vedením pána Dzurindu a pána Mikloša. Nie je to tak? Tak láskavo si riešte svoje interné veci v rámci SDKÚ niekde inde a nezavádzajte tu ľudí vaším politickým pokrytectvom. Ďakujem za pozornosť.
Laššáková, Jana, podpredsedníčka NR SR (2012-09-20):
Pán poslanec, chcete doplniť doplňujúcu otázku? Áno, pán poslanec chce položiť doplňujúcu otázku. Prosím, zapnite pána poslanca. Už ste zapnutý, nech sa páči.
Paška, Pavol, predseda NR SR (2012-12-18):
(Hlasovanie.) 138 prítomných, 64 za, 74 proti. Tento návrh sme neschválili.
Glváč, Martin, podpredseda NR SR (2017-09-12):
Ďakujem. S faktickými poznámkami jeden poslanec. Ukončujem možnosť prihlásenia sa. Pán poslanec Blanár.
Borec, Tomáš, minister spravodlivosti SR (2015-11-12):
Veľmi pekne ďakujem za slovo, pán predsedajúci. Takže, vážené panie poslankyne, poslanci, predkladám na rokovanie Národnej rady vládny návrh zákona, ktorým sa mení a dopĺňa zákon č. 420/2004 o mediácii. Účelom návrhu zákona je čiastočná transpozícia smernice Európskeho parlamentu a Rady 2013/11/EÚ o alternatívnom riešení spotrebiteľských sporov, ktorou sa mení a dopĺňa nariadenie č. 2006/2004 a smernica 2009/22/ES, ktorá vymedzuje predpoklady nestranného a nezaujatého výkonu mediácie a novým spôsobom definuje štandard alternatívneho riešenia spotrebiteľských sporov členských štátov Európskej únie. Úplnú transpozíciu smernice realizuje Ministerstvo hospodárstva Slovenskej republiky v spolugescii s Ministerstvom spravodlivosti Slovenskej republiky v podobe osobitného návrhu zákona o alternatívnom riešení spotrebiteľských sporov a o zmene a doplnení niektorých ďalších zákonov, ktorý bol predložený tiež do legislatívneho procesu a jeho účinnosť sa predpokladá v zmysle návrhu na 1. januára 2016. V súvislosti s nevyhnutnosťou transpozície smernice je potrebné v návrhu zákona najmä definovať spotrebiteľský spor na účely mediácie, precizovať povinnosti mediátora a mediačného centra, upraviť odklony dojednávania, trvania a zániku dohody o začatí mediácií pre prípad spotrebiteľských sporov, upraviť odmeňovanie mediátora v súvislosti s riešením spotrebiteľských sporov, zaviesť transparentnosť zverejňovania a poskytovania informácií mediátorom a mediačným centrom, precizovať požiadavky odbornej prípravy a odbornej skúšky mediátora a jeho ďalšieho vzdelávania, precizovať požiadavky na činnosť mediačného centra, precizovať výkon mediácie a osobitne okamih jej začatia a skončenia mediácie. Toľko k úvodnému slovu. Ešte by som sa chcel vyjadriť k spoločnej správe. Stotožňujem sa so všetkými závermi vyplývajúcimi zo spoločnej správy výborov Národnej rady a mám za to, že ich zapracovanie prispeje ku skvalitneniu novej právnej úpravy, a súčasne sa stotožňujem so spoločným hlasovaním o všetkých bodoch spoločnej správy s odporúčaním tieto schváliť. Po schválení pozmeňujúcich a doplňujúcich návrhov prosím, chcem požiadať teda alebo odporúčať Národnej rade Slovenskej republiky o schválenie vládneho návrhu zákona. Ďakujem pekne, pán predsedajúci, skončil som.
M. Číž, podpredseda NR SR: (2008-02-15):
(Hlasovanie.) Prítomných 121 poslancov, za 78, proti 6, zdržalo sa 37. Konštatujem, že tieto návrhy sme schválili.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o návrhu pána poslanca. (Hlasovanie.) Prítomných 139 poslancov, za 61, proti 46, zdržalo sa 32 poslancov. Návrh nebol schválený. Nech sa páči.
Fico, Robert, predseda vlády SR (2017-10-12):
Ďakujem za otázku, pani poslankyňa. Najmä si uvedomme, že tak ako nás možno traumatizovali amnestie z času vlády pána Mečiara v politickej oblasti, tak nás nepochybne traumatizovalo to, čo bolo urobené so Slovenskými elektrárňami. Prosím, nezabúdajme, nezabúdajme na podstatu veci. Podstata veci spočíva v tom, že pred nástupom našej prvej vlády v roku 2006, krátko predtým druhá vláda Mikuláša Dzurindu sprivatizovala Slovenské elektrárne za šokujúcich podmienok. Predovšetkým pravica odovzdala talianskemu partnerovi 66 % akcií Slovenských elektrární, 34 % zostalo štátu, a naviac okrem toho ako bonus, ako cukríček dala k dispozícii talianskej spoločnosti Enel do prenájmu na dlhé roky Gabčíkovo. Hovorím teraz o vodnej elektrárni, najväčšej vodnej elektrárni, ktorú máme. Prakticky každá desiata žiarovka na Slovensku svieti vďaka Gabčíkovu. Je to 10 % výroby elektrickej energie. Doslova a dopísmena ako cukríček pravica dala túto elektráreň talianskej spoločnosti s obrovskými ziskami, s obrovskými možnosťami. Ja teraz sa nebudem zaoberať výškou advokátskej odmeny. Vážená pani poslankyňa, chcem sa vás spýtať, kde ste boli vtedy, keď takto šokujúco pravicová vláda odovzdala najcennejší majetok tohto štátu talianskej spoločnosti Enel. Kde ste vtedy boli? Dnes ste všetci múdri jak Šalamúnove gate. Kde ste boli vtedy? Prečo ste neorganizovali mítingy, zhromaždenia, prečo ste vtedy nekričali, toto je zrada na národe, pretože ste odovzdali najcennejší majetok, ktorý Slovensko malo, nejakej talianskej spoločnosti, ktorá tak dnes bačuje, ako bačuje. Okrem iného viete, že už talianska spoločnosť sa postupne zbavuje svojho vlastníctva v tejto firme a posúva ho do iných zahraničných spoločností. Ja môžem v tomto duchu len oceniť to, čo urobil minister Peter Žiga. V tom čase nebol minister hospodárstva, v tom čase bol minister životného prostredia a urobil kroky – právne čisté –, ktoré zabezpečili, že sme jednoducho dokázali presvedčiť všetky relevantné inštitúcie nielen na Slovensku, ale aj v zahraničí, že táto zmluva bola od samého začiatku neplatná, neplatná. A my sme získali naspäť do vlastníctva štátu majetok za 800 mil. eur. Prosím, uvedomme si to. 800 mil. eur je naspäť u nás doma, máme to absolútne pod kontrolou a je to výsledok veľmi precíznej práce, ktorá bola vtedy urobená na ministerstve životného prostredia. Chcem teda povedať, že podporujem kroky, ktoré dnes robí minister hospodárstva, Gabčíkovo je naspäť, ale nebudem rešpektovať toto pokrytectvo, ktoré tu vystrájate od rána do večera typu, že odmena. Dobre, veď sa o tom bavme, bol jasný pokyn. Odmena, ktorá bola pôvodne stanovená, bola vysoká, bola nechutná. A bol jasný pokyn pre ministra životného..., hospodárstva v tomto prípade Petra Žigu: „Pracuj na tom, aby to išlo dole! Vyvoď personálnu zodpovednosť.“ Všetko sa udialo. Fakt je ten, že sme dokázali urobiť významné zmeny, ale čo si ja najviac vážim na tomto všetkom, je to, že dnes vodná elektráreň Gabčíkovo je v rukách Slovenskej republiky. O tomto to je. O ničom inom. Ďakujem pekne. (Potlesk.)
Bublavý, Dušan, poslanec NR SR (2015-11-13):
Pán predseda, pri hlasovaní č. 172 ma vykázalo zariadenie, že som nehlasoval, ale chcel som hlasovať za.
Danko, Andrej, podpredseda NR SR (2023-11-28):
Pán poslanec Pročko.
Gyimesi, Juraj, poslanec NR SR (2020-07-07):
Ďakujem za slovo. Pán predseda, pôvodne som sa plánoval prihlásiť do rozpravy a tiež som chcel citovať z tohto, z čoho si citoval aj teraz ty, pretože je to presne rozvedené a myslím si, že veľmi podrobne a veľmi zrozumiteľne, že prečo aj my považujeme tvoje vzdelanie alebo tvoju diplomovú prácu získanú plne v súlade so zákonom. Keď sme to na našej tlačovej konferencii povedali verejne, tak sa na nás vzniesla rovnaká spŕška hejtu nielen zo strany liberálnych médií, ale aj z iných strán. My to od začiatku považujeme za útok, ktorý je vedený nie na teba, ale na koalíciu zo strany neúspešnej strany, ktorá sa nedostala do parlamentu a teraz skúša možné aj nemožné. Aj z tohto dôvodu my nebudeme hlasovať nikdy za tvoje odvolanie. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2019-04-02):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Petrák.
Bugár, Béla, podpredseda NR SR (2018-05-16):
Na vystúpenie pána poslanca nikto sa neprihlásil s faktickou, chcem sa opýtať, či sa hlási ústne do rozpravy niekto z prítomných poslancov. Pani poslankyňa Zemanová ako jediná, končím možnosť sa prihlásiť. Pani poslankyňa, máte slovo.
Dostál, Ondrej, poslanec NR SR (2018-10-23):
Ďakujem všetkým kolegom za faktické. Asi nestihnem na všetkých reagovať. Pán podpredseda Bugár, no ako keď hlasuje opozícia za nejaký návrh, ktorý sama predložila, tak ako keď k tomu sa niekto pridá, teda nie je to to isté, ak vy tých fašistov potrebujete na to, aby ste schválili zmenu, zmenu ústavy. A keď miesto toho, aby ste sa snažili dohodnúť s demokratickou opozíciou, tak sa spoľahnete na to, že vám za nejaký divný návrh, ktorý, aj vy sami viete, aspoň v MOST-e – HÍD viete, že ten návrh nie je dobrý, radšej sa spoľahnete na to, že ten návrh schválite spolu s fašistami, aby ste mali aspoň niečo. Vy hovoríte, že je to lepší systém ako ten, s ktorým prišiel MOST. Ja neviem, kde ste boli dnes, ale ak ste počúvali rozpravu, tak ste mohli počuť vášho právneho experta Petra Kresáka, ako ten návrh kritizoval. Mohli ste počúvať Luciu Žitňanskú, ktorú ste nominovali za ministerku spravodlivosti, a teda zrejme ste jej právnym názorom dôverovali dostatočne, ako to ostro kritizovala, ako hovorila, že je to prejav neúcty k ústave. A vy hovoríte, že je to lepší návrh, že je to dobrý návrh, že je to nadpriemerný návrh. Chválite návrh, ktorý vaši právni experti, ľudia, ktorí majú renomé v právnickej obci, teda neviem, neviem, kto má porovnateľné renomé ako oni dvaja, kritizujú a označujú ho za zlý. Mohli ste si vybrať hľadanie dohody s demokratickou opozíciou. Vybrali ste ti, že schválite zmenu ústavy a sprzníte ústavu v noci spolu s fašistami. (Potlesk.)
Pado, Martin, poslanec NR SR (2011-03-29):
Pán predsedajúci, dajte teraz, prosím, hlasovať o druhom pozmeňovacom návrhu pána poslanca Suju.
Paška, Pavol, predseda NR SR (2013-12-06):
Pán poslanec Kaník.